محنت اور روزگار کی وزارت
جناب بھوپندر یادو نے پنچکولہ میں ڈائریکٹوریٹ انسورنس میڈیکل سروسز کی نئی عمارتوں کا افتتاح کیا، رائے اور برہی ہریانہ میں ڈاکٹروں کی تین ای ایس آئی ڈسپنسری کا سنگ بنیاد رکھا
محنت و روزگار کے مرکز ی وزیر جناب بھوپندر یادو نے آج ہریانہ کے وزیر اعلیٰ جناب منوہر لال کی صدارت میں پنچکولہ میں ڈائریکٹوریٹ انسورنس میڈیکل سروسز ، ای ایس آئی اسکیم کی تین عمارتوں کا افتتاح کیا اور ہریانہ کے سونی پت ضلع کے رائے اور برہی میں تین ڈاکٹر ڈسپنسریوں کا سنگ بنیاد بھی رکھا۔اس موقع پر محنت و روزگار کے وزیر مملکت جناب رامیشور تیلی بھی موجود تھے۔پنچکولہ میں تقریب کے دوران ملازمین اور ان کے خاندان کے ممبروں کے لئے ایک صحت چیک اپ کیمپ بھی لگایا گیا۔
رائے، سونی پت میں ڈسپنسری
بیمہ شدہ افراد اور اس کے مستفدین کے تعداد میں زبردست اضافے کو ذہن میں رکھتے ہوئے اور ان کی بنیادی طبی دیکھ بھال کی ضرورتوں کو پورا کرنے کے لئے تین عدد ڈاکٹروں کی ای ایس آئی ڈسپنسریوں کا سنگ بنیاد بھی رکھا جارہا ہے۔رائے میں ای ایس آئی ڈسپنسری کی تعمیر ای ڈی آئی سیکٹر 38، فیز 2 انڈسٹریل اسٹیٹ، رائے  میں کیا جائے گا۔اس سے 106440لوگ استفادہ کرسکیں گے۔
برہی، سونی پت میں ڈسپنسری
برہی میں ای ایس آئی ڈسپنسری پلاٹ ای ڈی-1، فیز 1 انڈسٹریل اسٹیٹ برہیمیں تعمیر کی جانی ہے۔یہ برہی صنعتی علاقے، گنّور اور این ایچ 44کی مکمل توسیع کے اندر 32000مستفدین کو خدمت فراہم کرے گی۔
پنچکولہ میں ڈائریکٹوریٹ انسورنس میڈیکل سروسزعمارت
ڈائریکٹوریٹ ، ای ایس آئی اسکیم ہریانہ کی نئی عمارت کی تعمیر سیکٹر 14، پنچکولہ میں کل 8.38کروڑ روپے کی پروجیکٹ لاگت سے کی گئی ہے۔ نئی ڈائریکٹوریٹ عمارت ہریانہ میں ای ایس آئی اسکیم کے بہتر نظم میں مدد کرے گا اور محنت کشوں کو آسانی سے خدمات فراہم کرے گا۔
ہریانہ میں ای ایس آئی سی اسکیم
ای ایس آئی اسکیم ہریانہ خطے میں سال 1953میں شروع کی گئی تھی، جب یہ چنڈی گڑھ میں اپنے علاقائی دفتر کے ساتھ متحدہ ریاست پنجاب کا ایک حصہ تھا۔شروعات میں اس تقریباً 20000ملازم اور 100آجر شامل تھے۔1982 میں جب ہریانہ کو پنجاب سے الگ کیا گیا تب علاقائی دفتر کو چنڈی گڑھ سے فرید آباد میں منتقل کردیا گیا تھا۔موجودہ وقت میں ای ایس آئی اسکیم کو ہریانہ کے تمام اضلاع میں مکمل طور سے لاگو کیا گیا ہے، جس میں 98946آجروں کے ساتھ کام کرنے والے تقریباً 23.19لاکھ ملازمین شامل ہیں۔ ریاست میں مؤثر انتظامی کنٹرول کے لئے فریدآباد میں علاقائی دفتر کے علاوہ گروگرام اور امبالہ میں ذیلی علاقائی دفاتر قائم کئے گئے ہیں۔ ای ایس آئی 17عدد شاخ دفاتر اور 2ڈی سی بی او کے توسط سے مستفدین کو نقد اور دوسرے طرح کے فوائد فراہم کررہی ہے۔ اس کے علاوہ ہریانہ ریاست میں 04ای ایس آئی اسکیم اسپتال ہیں، 03ای ایس آئی سی اسپتال اور 85ڈسپنسریاں، جو بیمہ شدہ افراد اور ان کے اہل خانہ کو صحت دیکھ بھال فراہم کرتے ہیں۔اس کے علاوہ سوپر اسپیشلٹی علاج فراہم کرنے کے لئے ای ایس آئی کارپوریشن نے 56 ٹائی اَپ اسپتالوں کے ساتھ اشتراک کیا ہے، تاکہ تقریباً 8906957لاکھ مستفدین کو دوسرے درجے کی صحت دیکھ بھال اور علاج فراہم کیا جاسکے۔
جناب بھوپندر یادو نے لیبر بیور بھون چنڈی گڑھ میں ای ایس آئی اسکیم کے کام کاج پر آجروں اور محنت کشوں کے نمائندوں کے ساتھ سہ فریقی میٹنگ کی صدارت کی۔ای ایس آئی کارپوریشنوں کے ممبر کے ساتھ زونل میڈیکل کمشنر اور ریجنل ڈائریکٹروں نے اس میٹنگ میں حصہ لیا۔
’’کاروباری تحفظ اور صحت‘‘پر الگ سے ایک میٹنگ مرکزی وزیر محنت کی صدارت میں ہوئی ، جس میں تدارکی اقدامات اور ’’کاروباری تحفظ اور صحت‘‘میں ای ایس آئی سی کے رول پر غورو خوض کیا گیا۔ میٹنگ میں ای ایس آئی سی کے ڈائریکٹر جنرل نے ’’ای ایس آئی سی میں نئی آئی سی ٹی پہل‘‘پیش کی۔انہوں نے آئی سی ٹی میں جدید کاری اور ای ایس آئی سی کے ذریعے بیمہ شدہ ملازمین اور ان کے اہل خانہ کو بہتر خدمات فراہم کرنے کے لئے شروع کی گئی نئی تکنیک پر مبنی پہلوں کے بارے میں معلومات دی۔